joelniklaus/EU_Wikipedias huggingface dataset:
André (dainininkas)

André (), tikrasis vardas Andrejus Hovnanianas (, g. 1979 m.) – armėnų dainininkas, pirmasis šalies atstovas Eurovizijos konkurse. Penkerius metus iš eilės (2004, 2005, 2006, 2007, ir 2008 m.) Armėnijos muzikos apdovanojimuose pelnė Geriausio dainininko titulą.

Biografija 

André dainuoti pradėjo nuo trejų metų, iš pradžių tik šeimoje. Nuo šešerių jis pradėjo skambinti pianinu, o būdamas devynerių parašė pirmąją dainą „Prayer“. Profesionaliai dainuoti pradėjo nuo 15 metų, kai laimėjo muzikos konkursą Road to Renaissance. Vėliau jis buvo pop-jazz grupės „Karabach“ pagrindinis vokalistas, su kuria gastroliavo visoje Armėnijoje ir Kalnų Karabacho Respublikoje. Dalyvavo muzikos festivaliuose Azijoje, Rytų Europoje ir Jungtinėse Amerikos Valstijose.

Armėnija Eurovizijoje 

2006 m. Armėnijos televizijos išrinktas šalies atstovu Eurovizijos dainų konkurse Atėnuose (Graikija). André konkurse atliko Armen Martirosyan sukurtą dainą „Without Your Love“ ().

„Without Your Love“ yra šiuolaikinių Vakarų ir tradicinės armėnų muzikos mišinys. Daina pristatyta 2006 m. kovo 15 d. per Armėnijos televizije ARMTV.

Eurovizijos finale André surinko 129 taškus, iš kurių daugiausia (12) skyrė Rusija ir Belgija bei užtikrino vietą kitų metų konkurso finale. 2 taškus atlikėjui skyrė Lietuvos žiūrovai.

André per 2013 m. Eurovizijos finalą Malmėje skelbė Armėnijos žiuri balsus.

Diskografija

Albumai 
 Es em (2003)
 Miayn Ser (2005)
 1000x – Hazar Angam (2006)
 Yerjankutian Gaghtnik (2008)
 ANDREnalin (2010)

Nuorodos 
 Oficiali svetainė

|-

Armėnijos muzikai
Armėnijos atstovai Eurovizijoje
2006 m. Eurovizijos dalyviai
John Frusciante diskografija

John Frusciante, geriausiai žinomo iš savo karjeros su grupe Red Hot Chili Peppers, diskografiją sudaro vienuolika studijinių albumų bei keturi EP, taip pat du albumai, įrašyti kartu su Josh Klinghoffer bei Joe Lally, grupės Ataxia vardu. Frusciante paliko Red Hot Chili Peppers 1992-aisiais, nuo pervargimo, kurį sukėlė staigus grupės išpopuliarėjimas. Pirmąjį savo solinį albumą „Niandra LaDes and Usually Just a T-Shirt“ jis išleido 1994-aisiais. Antrasis albumas, „Smile From the Streets You Hold“, buvo išleistas 1997-aisiais. Jis pašalintas iš prekybos paties muzikanto noru 1998-aisiais. Po sugrįžimo į Red Hot Chili Peppers, Frusciante kartu su grupe įrašė „Californication“ ir netrukus išleido savo trečiąjį albumą „To Record Only Water for Ten Days“.

Red Hot Chili Peppers 2002-aisiais išleido albumą „By The Way“. Albumo pristatymo turo metu Frusciante 2004-aisiais išleido albumą „Shadows Collide with People“. Jis tapo pirmuoju jo soliniu albumu, patekusiu į muzikos topus. Tais pačiais metais Frusciante pakeitė įrašų leidyklą ir per šešis mėnesius išleido šešis albumus. Keturiuose iš šešių kartu grojo ir Josh Klinghoffer.

2006-aisiais Red Hot Chili Peppers išleido dvigubą albumą „Stadium Arcadium“, kuris laimėjo „Grammy“ apdovanojimą. Tai buvo paskutinis albumas, kuriame grojo Frusciante. Neilgai trukus, jis pradėjo įrašinėti savo dešimtąjį solinį albumą „The Empyrean“, kuris buvo išleistas 2009-aisiais. Tais pačiais metais gitaristas pranešė, jog palieka grupę Red Hot Chili Peppers. Nuo to laiko jis išleido dar du solinius albumus bei du EP.

Solinė kūryba

Studijiniai albumai

EP

Kartu su Josh Klinghoffer

Trickfinger

Ataxia

Kartu su Red Hot Chili Peppers

Studijiniai albumai

Koncertiniai albumai ir rinkiniai

Kartu su The Mars Volta

Studijiniai albumai

Kartu su Omar Rodríguez-López

Studijiniai albumai

Kartu su Speed Dealer Moms

Kartu su Swahili Blonde

Kartu su Kimono Kult

Kartu su Black Knights 

Diskografijos
Penkiasdešimt pilkų atspalvių

Penkiasdešimt pilkų atspalvių () – 2011 m. britų rašytojos E. L. James išleistas erotinis romanas. Tai pirmoji „Penkiasdešimt atspalvių“ trilogijos dalis, pasakojanti apie stiprėjančius koledžo studentės Anastazijos Stil ir jauno turtingo verslininko Kristiano Grėjaus jausmus vienas kitam. Knyga garsėja atviromis erotinėmis scenomis, detaliai aprašytais seksualinės praktikos elementais, tokiais, kaip vergovė ir disciplina, dominavimas ir nuolankumas bei sadizmas ir mazochizmas (BDSM).

Antrasis ir trečiasis tomai, „Penkiasdešimt tamsesnių atspalvių“ ir „Penkiasdešimt išlaisvintų atspalvių“ buvo išleisti 2012 m. Penkiasdešimt pilkų atspalvių pateko į bestselerių sąrašus visame pasaulyje, įskaitant Jungtinę Karalystę ir JAV. Iš viso parduota virš 100 mln. serijos kopijų, knyga išverstos į 52 kalbas. Kūrinys yra tapęs visų laikų greičiausiai parduodama knyga minkštu viršeliu. Kritikų įvertinimas labai įvairus, knygos prozos kokybė įvardijama prasta. Kino kompanijos Universal Pictures ir Focus Pictures 2015 m. išleido knygos ekranizaciją.

Išnašos 

Knygos
From the Sounds Inside

„From the Sounds Inside“ – ketvirtasis solinis John Frusciante albumas. Šis albumas buvo išleistas 2001 m. tik internete. Jį buvo galima atsisiųsti nemokamai iš muzikanto internetinės svetainės. Dainos, esančios šiame albume, buvo įrašytos tuo pačiu metu, kaip ir tos, kurios pasirodo albume „To Record Only Water for Ten Days“. Dauguma jų yra nebaigtos arba nesuvestos. Iš pradžių dainų pavadinimai nebuvo duoti, todėl įvairiuose šaltiniuose gali pasitaikyti skirtingi atvejai. Albumo pavadinimas buvo sugalvotas gerbėjų 2001 m. Kiti siūlomi pavadinimai buvo „2001 Internet Album“ bei „Live Above Hell“.

Kai kurios dainos pasirodo albume „To Record Only Water for Ten Days“, kitos – „Going Inside EP“ bei filmo „The Brown Bunny“ garso takelyje.

Dainos 

Visas dainas parašė John Frusciante.

 „So Would Have I“ – 2:09
 „Three Thoughts“ – 3:25
 „I Go Through These Walls“ – 1:54
 „Murmur“ – 1:57
 „Saturation“ (netvarkyta versija) – 3:03
 „Interstate Sex“ – 4:38
 „Dying (I Don’t Mind)“ – 2:11
 „The Battle of Time“ – 2:21
 „With Love“ – 1:47
 „I Will Always Be Beat Down“ – 2:02
 „Fallout“ (netvarkyta versija) – 2:10
 „Penetrate Time“ – 2:42
 „Slow Down“ – 3:00
 „Nature Falls“ – 1:56
 „Beginning Again“ – 2:09
 „Leave All the Days Behind“ – 1:56
 „Place to Drive“ – 1:32
 „How High“ – 1:02
 „Fallout“ (Demo) – 2:12
 „Leaving You“ – 1:04
 „Sailing Outdoors“ – 1:31

2001 albumai
John Frusciante albumai
Shadows Collide with People

„Shadows Collide with People“ – penktasis solinis John Frusciante albumas, išleistas 2004 m. vasario 24 d. Albumas buvo parašytas „By The Way“ įrašinėjimo metu ir yra laikomas labiausiai publikai prieinamu albumu, kuriame persipina gitarinis alternatyvus rokas, folko baladės bei elektronika. Frusciante teigia, kad tai yra jo brangiausias albumas, kainavęs maždaug 150 tūkst. JAV dolerių.

Dainoje „The Slaughter“ Flea groja kontrabosu. Visos dainos parašytos paties John Frusciante, išskyrus „Omission“ ir „-00Ghost27“, kurios parašytos kartu su Josh Klinghoffer. Tai – vienintelis Frusciante albumas, kuriame groja Red Hot Chili Peppers būgnininkas Chad Smith.

Frusciante taip pat leidžia nemokamai atsisiųsti šio albumo akustinę versiją bei demo versiją. Demo versijos dainose būgnais groja Josh Klinghoffer.

Dainos 

Visas dainas parašė John Frusciante, išskyrus tas, kur išskirta

 „Carvel“ – 6:15
 „Omission“ (Frusciante, Josh Klinghoffer) – 4:33
 „Regret“ – 2:58
 „Ricky“ – 3:59
 „Second Walk“ – 1:42
 „Every Person“ – 2:38
 „–00Ghost27“ (Frusciante, Klinghoffer) – 3:50
 „Wednesday’s Song“ – 3:31
 „This Cold“ – 2:00
 „Failure33 Object“ – 2:56
 „Song to Sing When I’m Lonely“ – 3:16
 „Time Goes Back“ – 3:23
 „In Relief“ – 3:36
 „Water“ – 4:06
 „Of Before“ (tik japoniškame leidime) – 3:17
 „Cut-Out“ – 3:34
 „Chances“ – 1:49
 „23 go in to end“ – 6:42
 „The Slaughter“ – 3:53

Kūrybinė grupė 

 John Frusciante – sintezatoriai, bosinė gitara, pagrindinė gitara, klavišiniai, vokalas, prodiusavimas, dizainas
 Josh Klinghoffer – sintezatoriai, bosinė gitara, ritminė gitara, klaivišiniai, vokalas
 Chad Smith – būgnai, perkusija
 Flea – kontrabosas (dainoje „The Slaughter“)
 Greg Kurstin – Wurlitzer pianinas (dainoje „Of Before“)
 Omar Rodríguez-López – gitara (dainose „Chances“, „23 go in to end“)

Prodiusavimas
 Bernie Grundman – garso dizainas
 Jim Scott – suvedimas
 Ryan Hewitt – suvedimas
 Rene Ricard – viršelis

 Dave Lee – įrangos technikas
 Vincent Gallo – fotografijos
 Ethan Mates – suvedimas
 Chris Holmes – asistentas
 Chris Ohno – asistentas
 Alex Marshall – asistentas
 Daniel Carlotta Jones – asistentas
 Serena Deakin – asistentas
 Richard Scane Goodheart – dizainas
 Charlie Clouser – orkestrinis programavimas (dainose „Regret“ ir „Chances“)

Topai 

2004 albumai
John Frusciante albumai
The Will to Death

„The Will to Death“ – šeštasis studijinis John Frusciante albumas, išleistas 2004 m. birželio 22 d.

Albume kartu groja dažnas Frusciante kolega Josh Klinghoffer.

Kūrimas ir įrašymas 

2004 m. Frusciante paskelbė, jog išleis šešis albumus per šešis mėnesius, kol Red Hot Chili Peppers atostogauja. „The Will to Death“ buvo pirmasis. Kitaip nei ankstesniame „Shadows Collide With People“ albume, Frusciante nusprendė eksperimentuoti su šių albumu įrašymu, viską įrašant greitai ir minimaliai, kiekvienai dainai naudojant daugiausiai po du dublius.

Dainos 

Visas dainas parašė John Frusciante, išskyrus „Helical“ (kurią parašė John Frusciante ir Josh Klinghoffer).

 „A Doubt“ – 4:19
 „An Exercise“ – 3:47
 „Time Runs Out“ – 4:00
 „Loss“ – 5:20
 „Unchanging“ – 3:54
 „The Mirror“ – 3:02
 „A Loop“ – 4:32
 „Wishing“ – 2:48
 „Far Away“ – 2:17
 „The Days Have Turned“ – 2:23
 „Helical“ – 2:13
 „The Will to Death“ – 3:48

Kūrybinė grupė

Muzikantai 
 John Frusciante – vokalas, gitara, pianinas, sintezatoriai, bosinė gitara (dainose „Far Away“, „Unchanging“ ir „The Will to Death“)
 Josh Klinghoffer – būgnai, bosinė gitara, klavišiniai, gitara (dainose „Helical“ ir „The Will to Death“)

Įrašymas 
 John Frusciante – prodiusavimas
 Ryan Hewitt – suvedimas
 Rafael Serrano – asistentas
 Jeff Moses – asistentas
 Bernie Grundman – garso dizainas
 Dave Lee – įranga

Dizainas 
 Lola Montes Schnabel – viršelio nuotrauka
 Mike Piscitelli – dizainas
 John Frusciante – dizainas

2004 albumai
John Frusciante albumai
Inside of Emptiness

„Inside of Emptiness“ – septintasis John Frusciante studijinis albumas, išleistas 2004 m. spalio 26 d. „Record Collection“ leidykloje. Šis albumas yra ketvirtas iš šešių, kuriuos Frusciante išleido tarp 2004-ųjų birželio ir 2005-ųjų vasario. Albume taip pat groja Josh Klinghoffer ir Omar Rodriguez-Lopez.

Dainos 

Visas dainas parašė John Frusciante.

 „What I Saw“ – 4:00
 „The World’s Edge“ – 2:34
 „Inside a Break“ – 3:07
 „A Firm Kick“ – 4:33
 „Look On“ – 6:10
 „Emptiness“ – 3:34
 „I’m Around“ – 3:49
 „666“ – 4:53
 „Interior Two“ – 2:27
 „Scratches“ – 4:19

Kūrybinė grupė 
 John Frusciante – vokalas, gitara, sintezatorius, klavišiniai, bosinė gitara (dainose „The World’s Edge“ ir „666“), prodiusavimas, dizainas
 Josh Klinghoffer – būgnai, bosinė gitara, klavišiniai, papildomi vokalai, gitara (dainoje „I’m Around“), gitarų solo (dainose „Inside A Break“ ir „Emptiness“)
 Omar Rodríguez-López – pagrindinė gitara (dainoje „666“)

 Ryan Hewitt – suvedimas
 Kevin Dean – asistentas
 Bernie Grundman – garso dizainas
 Lola Montes – fotografija
 Mike Piscitelli – dizainas
 Dave Lee – įrangos technikas

2004 albumai
John Frusciante albumai
Curtains

„Curtains“ – devintasis John Frusciante solinis albumas, išleistas 2005 m. vasario 1 d. „Record Collection“ leidykloje. Šis albumas yra visiškai akustiškas, kitaip, nei praeitas albumas „A Sphere in the Heart of Silence“, kuris buvo visiškas elektroninis. Anot Frusciante, albumas buvo įrašytas jo paties svetainėje.

Albume taip pat groja grupės Autolux būgnininkė Carla Azar, kontrabosistas Ken Wild ir The Mars Volta gitaristas Omar Rodriguez-Lopez.

Dainai „The Past Recedes“ buvo sukurtas videoklipas.

Dainos 
Visas dainas parašė John Frusciante.

 „The Past Recedes“ – 3:53
 „Lever Pulled“ – 2:22
 „Anne“ – 3:35
 „The Real“ – 3:06
 „A Name“ – 2:03
 „Control“ – 4:29
 „Your Warning“ – 3:33
 „Hope“ – 1:56
 „Ascension“ – 2:52
 „Time Tonight“ – 3:12
 „Leap Your Bar“ – 2:36

Kūrybinė grupė 
 John Frusciante – vokalas, akustinė ir elektrinė gitara, elektrinė bosinė gitara, melodica, pianinas, styginių suvedimas, mellotron, sintezatorius, efektai, prodiusavimas, dizainas
 Omar Rodriguez-Lopez – pagrindinė gitara (dainoje „Lever Pulled“), pagrindinė gitara kartu su Frusciante (dainoje „Anne“)
 Carla Azar – būgnai
 Ken Wild – kontrabosas

Įrašas
 Didier Martín – prodiusavimas
 Ryan Hewitt – suvedimas
 Chris Holmes – papildomas suvedimas
 Bernie Grundman – garso dizainas
 Lola Montes – fotografija
 Mike Piscitelli – dizainas
 Dave Lee – įrangos technikas

2005 albumai
John Frusciante albumai
The Empyrean

„The Empyrean“ – dešimtasis John Frusciante studijinis albumas, išleistas 2009 m. sausio 20 d. „Record Collection“ leidykloje. Frusciante nusprendė nedaryti koncertinio turo šio albumo pristatymui, kadangi norėjo susikaupti ties dainų kūrimu ir įrašymu.

Frusciante teigia, jog albumas buvo įrašytas tarp 2006 m. gruodžio ir 2008 m. kovo ir kad tai yra koncepcinis albumas, pasakojantis istoriją tiek muzika, tiek žodžiais. Albume yra Tim Buckley dainos „Song to the Siren“ koveris. Taip pat albume groja daugybė kviestinių muzikantų, tokių kaip buvęs kolega iš grupės Red Hot Chili Peppers Flea, Josh Klinghoffer bei grupės The Smiths gitaristas Johnny Marr.

2010 m. birželio 2d. muzikanto tinklapyje buvo patalpinta daina „Here, Air“, kurią buvo galima atsisiųsti nemokamai. 2014 m. vasario 18 d. Frusciante įkėlė ir leido nemokamai atsisiųsti dainą „Scratch“, kuri buvo parašyta tuo pačiu metu, kaip ir dainos iš šio albumo.

Dainų autorius

Kūrybinė grupė 
 John Frusciante – vokalas, pagrindinė ir ritminė gitara, akustinė gitara, klavišiniai, pianinas, sintezatorius, šešiastygė bosinė gitara (dainose „Dark/Light“ ir „Central“), ritminė mašina, papildomi vokalai
 Josh Klinghoffer – būgnai, perkusija, elektrinis pianinas, vargonai, pianinas, sintezatorius, papildomi vokalai
 Flea – bosinė gitara (dainose „Unreachable“, „God“, „Heaven“, „Enough of Me“, „Today“, ir „Ah Yom“)
 Johnny Marr – elektrinė gitara (dainoje „Enough of Me“), elektrinė ir akustinė gitara (dainoje „Central“)
 Donald Taylor and the New Dimension Singers – papildomi vokalai
 Sonus Quartet – styginiai instrumentai

Įrašas
 Ryan Hewitt – suvedimas
 Adam Samuels – suvedimas
 Steve Hoffman – garso dizainas
 Dave Lee – įrangos technikas
 Anthony Zamora – produkcijos koordinatorius

Topai 

2009 albumai
John Frusciante albumai
Omar Rodriguez Lopez & John Frusciante

„Omar Rodriguez Lopez & John Frusciante“ yra bendras John Frusciante ir Omar Rodriguez-Lopez albumas. Jis buvo išleistas internete 2010 m. balandžio 30 d. Tai – dvidešimtasis Rodriguez-Lopez albumas. 2010 m. gruodį šis albumas buvo išleistas CD formatu Japonijoje. 2012 m. rugsėjį buvo paskelbta, jog albumas perleidžiamas CD ir LP formatais.

Albumo viršelio nuotraukoje matomas John Frusciante, įrašinėjantis šį albumą. Nuotrauką padarė Omar Rodriguez-Lopez.

Dainos 

 „4:17 am“ − 3:25
 „0=2“ − 3:53
 „LOE“ − 4:42
 „ZIM“ − 3:56
 „VTA“ − 3:49
 "0" − 4:12
 „5:45 am“ − 4:57

Kūrybinė grupė 
 Omar Rodríguez-López – gitaros, bosinė gitara, sintezatorius
 John Frusciante – gitaros, bosinė gitara, sintezatorius

2010 albumai
John Frusciante albumai
PBX Funicular Intaglio Zone

„PBX Funicular Intaglio Zone“ – vienuoliktas John Frusciante studijinis albumas, išleistas 2012 m. rugsėjo 12 d. Japonijoje ir rugsėjo 25 d. visame pasaulyje, „Record Collection“ leidykloje. Albumas buvo išleistas daugybėje formatų, pavyzdžiui, 32 bitų skaitmeniniu atsisiuntimu ar audiokasete.

Albumą prodiusavo pats Frusciante. Prieš išeinant albumui, muzikantas savo tinklapyje nemokamai patalpino dainą „Walls and Doors“.

Dainos

Kūrybinė grupė

Muzikantai 
 John Frusciante – vokalas, papildomi vokalai, sintezatoriai, gitara, bosinė gitara, klavišiniai, semplai, ritminė mašina
 Kinetic 9 – vokalas(4, 10)
 Laena Geronimo – violončelė (7)

Įrašas 
 John Frusciante – prodiusavimas
 Anthony Zamora – studijos valdymas

Dizainas 
 John Frusciante – viršelis ir dizainas
 Julian Chavez – viršleio dizainas
 Mike Piscitelli – fotografija

Topai 

2012 albumai
John Frusciante albumai
Enclosure

„Enclosure“ – dvyliktas John Frusciante studijinis albumas, išleistas 2014 m. balandžio 8 d. „Record Collection“ leidykloje.

2014 m. vasario 18 d. Frusciante įkėlė dainą „Scratch“ į savo tinklapį. Ši daina buvo parašyta įrašinėjant „The Empyrean“ albumą.

Paleidimas į kosmosą 
2014 m. kovo 29 d. albumas buvo įkeltas į eksperimentinį palydovą, pavadintą Sat-JF14 ir paleistas į kosmosą. Nuo kovo 31 dienos gerbėjai galėjo parsisiųsti programėlę į savo išmaniuosius telefonus, su kuria galėjo sekti palydovo skrydį. Palydovui praskridus pro vartotojo vietą, programėlė leisdavo nemokamai perklausyti albumą.

Dainos

Kūrybinė grupė

Muzikantai 
 John Frusciante – visi instrumentai (gitara, bosinė gitara, vokalas, klavišiniai, sintezatorius, ritminė mašina, sekventizatorius, semplai)

Įrašas 
 John Frusciante – prodiusavimas
 Anthony Zamora – studijos vadovas

Dizainas 
 John Frusciante and Julian Chavez – dizainas
 Nabil – viršelio nuotrauka
 Meryl Slay – retušavimas

2014 albumai
John Frusciante albumai
2014 m. Europos lengvosios atletikos čempionatas

2014 m. Europos lengvosios atletikos čempionatas – 22-asis Europos šalių lengvosios atletikos čempionatas, vykęs Ciuriche, Šveicarijoje. Varžybos vyko nuo rugpjūčio 12 d. iki 17 dienos Letzigrund stadione.

Lietuvos delegaciją sudarė 34 atletai (18 vyrų ir 16 moterų).

Rezultatai

Vyrai

Techninės rungtys

Bėgimai

Moterys

Bėgimai

Techninės rungtys

Medalių lentelė

Išnašos

Nuorodos 

 EAA oficiali svetainė

Europos lengvosios atletikos čempionatai
2014 sporte
Sapiegų parko liepa

Sapiegų parko liepa – seniausia Vilniaus liepa, auganti Antakalnyje įsikūrusių Sapiegų rūmų (buv. Sapiegos ligoninės) parke, netoli ištaigingų įvažiavimo vartų prie Antakalnio gatvės. Sapiegoms priklausiusios rezidencijos parkas – seniausias ir vienas iš ryškiausių taisyklingo geometrinio barokinio parko pavyzdžių Lietuvoje.

Ši liepa nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas. Prie medžio įrengtas informacinis stendas.

2014 m. pavasarį senoji Vilniaus krašto liepa buvo tvarkoma: formuojama medžio viršūnė, šalinamos negyvos šakos ir menkavertės ataugos.

Duomenys 
 Medžio rūšis: mažalapė liepa (Tilia cordata Mill.)
 Aukštis: 28 m
 Kamieno apimtis 1,3 m aukštyje: 4,40 m
 Amžius: apie 350 metų (kituose šaltiniuose – apie 300 metų)

Šaltiniai

Nuorodos 
 Saugomų teritorijų valstybės kadastras  

Vilniaus saugomos teritorijos
Antakalnis
Aštuonių klevų ratas Vileišių sodyboje

Aštuonių klevų ratas Vileišių sodyboje – išskirtinė klevų grupė, auganti Vilniuje, Antakalnyje, prie XX a. pradžioje statytų Petro Vileišio rūmų (dab. Lietuvių literatūros ir tautosakos institutas). Medžių ratas ošia šalia rūmų pietinio kampo, matomas nuo K. Būgos ir Antakalnio gatvių sankirtos.

Aštuoni klevai prie neobarokinio stiliaus Vileišių rūmų ansamblio nuo 2009 m. kovo 24 d. yra Vilniaus miesto savivaldybės saugomas botaninis gamtos paveldo objektas. 2014 m. liepos mėn. duomenimis, objektas vietoje nepažymėtas, išeiginėmis dienomis neprieinamas, nes yra rakinamoje teritorijoje.

Šaltiniai 

Vilniaus saugomos teritorijos
Šešiakamienė liepa Sėlių gatvėje

Šešiakamienė liepa Sėlių gatvėje – išskirtinė šešių kamienų liepa, auganti Vilniuje, Žvėryne, ties T. Narbuto ir Sėlių gatvių sankirta. Medis stūkso Sėlių g. 66 įsikūrusios VĮ Distancinių tyrimų ir geoinformatikos centras „GIS-Centras“ kieme (pietų pusėje), automobilių stovėjimo aikštelės pakraštyje.

Ši šešiakamienė liepa nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas. 2014 m. liepos mėn. duomenimis, objektas vietoje nepažymėtas, išeiginėmis dienomis neprieinamas, nes yra įmonės rakinamoje teritorijoje.

Nuorodos 

 Saugomų teritorijų valstybės kadastras  
 Žvėryno paminkliniai medžiai 

Vilniaus saugomos teritorijos
Žvėrynas
Antakalnio parko kedrinė pušis

Apie pušį Kaišiadorių raj. Antakalnio kaime žr. Antakalnio pušis

Antakalnio parko kedrinė pušis – išskirtinės rūšies pušis, auganti Vilniuje, Antakalnyje esančiame nedideliame parke, kuris priklausė XVIII a. pabaigoje čia įsikūrusiai dvaro sodybai. Pasiekiama, įvažiuojant ties Antakalnio g. 12.

Pušis nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas . 2014 m. liepos mėn. duomenimis, medis nuorodomis nepažymėtas, šalia jo įrengta krūmuose skendinti apsauginė tvorelė. Medžio aukštis – 15 m, apimtis (1,3 m aukštyje) – 1,86 m.

Kedrinė pušis (Pinus cembra L.) yra panaši į sibirinę pušį, tačiau kedrinės laja tankesnė, ilgesni ir tankesni spygliai, sėklos yra valgomos. Paplitusi Alpių, Karpatų kalnuose, kur auga 1200–2300 m aukštyje. Antakalnyje šio Vidurio Europos kalnų medžio pora veislių auginama Juozo Leleikos dendrologiniame rinkinyje: Compacta Glauca (melsvais spygliais) ir Pygmaea'' (nykštukinė).

Šaltiniai

Nuorodos 

 Saugomų teritorijų valstybės kadastras  

Vilniaus saugomos teritorijos
Antakalnis
Esvatinio transportas

Svazilando transporto sistemoje populiariausiai naudojamas viešasis transportas. Šalies gyventojai mažai apsirūpinę nuosavais automobiliais – iš 1000 gyventojų 32 turi nuosavą automobilį. Nacionalinio lygio kelių yra 1500 km, rajoniniai keliai – 2270 km.

Sausumos keliai 
Viso: 3 594 km
asfaltuoti: 1 078 km
neasfaltuoti: 2 516 km (2002)

Geležinkelių keliai 
Viso:
301 km (2008), 297 km; pastaba – įskaitant 71 km nenaudojamų kelių (1997)
siauro geležinkelio:
301 km (2008), 297 km 1 067 mm vėžės (1997)

Šalies geležinkelių sistemą prižiūri kompanija Swazi Rail.

Oro transportas 
Pagrindinis šalies oro uostas yra Karaliaus Msvati III tarptautinis oro uostas, turintis 3 600 m ilgio taką. Kitas šalies oro uostas yra Matsafos oro uostas.

Viso: 13
914–1 523 m ilgio: 6
iki 914 m ilgio: 7 (2012)

Afrikos transportas
Esvatinis
T-16

T-16 (, iš  'traktorius' + 16 (serijos numeris)) – savaeigė šasi, sukurta Charkovo  savaeigių šasi gamykloje 1961 m. T-16 savaeigė šasi žinoma dėl sėkmingų eksploatacinių savybių derinių – paprastumo, ekonomiškumo, lengvo remonto, pigumo.

Tarp 1961 m. ir 1995 m. buvo pagaminta virš 0,5 milijonų vienetų įvairių modifikacijų T-16 savaeigių šasi. Daug T-16 naudojama ir šiandien ūkio bei viešųjų darbų srityje.

Techniniai duomenys 
 Variklis: D-21A2
 Greitis: 24 km/h
 Arklio galios: 25 AG
 Ilgis: 3700 mm
 Plotis: 2550 mm
 Aukštis: 2500 mm
 Svoris: 1819 kg
 Degalai: dyzelinas

Komplektacija 
T-16 savaeigė šasi lengvai komplektuojama su:
 Kėbulu
 Buldozerio peiliu
 Plūgais
 Akėčiomis
 Kaušu žemei kasti
ir su daug kitų žemės, bei kitiem darbams nudirbti skirtos technikos.

Traktoriai
Tarybų Sąjungos automobiliai
Rokantiškių kalva

Rokantiškių kalva – aukščiausia kalva Vilniuje, Rokantiškėse, Pavilnių regioniniame parke. Jos viršūnė yra aukščiausias Vilniaus mieste taškas – 230,7 m abs. a.

Rokantiškių kalva nuo 1996 m. gegužės 29 d. yra Vilniaus miesto savivaldybės saugomas geomorfologinis gamtos paveldo objektas. Ši kalva patenka ir į Tuputiškių geomorfologinio draustinio teritoriją. Parengus šios vietovės detalųjį planą, planuojama ją pritaikyti rekreacijai.

Duomenys 

 Absoliutus aukštis: 230,7 m
 Užimamas plotas: 1,462 ha

Šaltiniai

Nuorodos 

 Saugomų teritorijų valstybės kadastras  
 Rokantiškių kalva (vilniausgidas.lt) 

Vilniaus saugomos teritorijos
Dženinas

Dženinas (, ) – miestas Palestinos teritorijose, Vakarų Kranto šiaurėje, tarp Jordano ir Izraelio slėnių. Muchafazos centras. Yra ligoninė, universitetas, teatras, Fatima Chatuno mečetė (1566 m.). Netoli yra apleistas aerodromas.

Istorija 

Vietovė gyvenama nuo seno. Čia rasta VIII a. pr. m. e. finikietiškų lempų. Romėnų laikais vadintas Ginae. Osmanų laikais Dženinas buvo valdomas beduinų šeichų klanų. 1936–1939 m. Dženine vyko aršios kovos tarp britų administracijos ir vietinių gyventojų. 1938 m. didelė miesto dalis susprogdinta. Nuo 1967 iki 1997 m. Dženinas buvo okupuotas Izraelio. 2002 m. Dženino mūšio metu Izraelio armija vykdė vietinių gyventojų genocidą.

Palestinos miestai
Algimantas Šiugžda

Algimantas Šiugžda (g. 1933 m. balandžio 9 d. Vilkaviškio raj. Klampučių kaime) – lietuvių dailininkas, scenografas.

Biografija 
1959 m. baigė tuometinio Leningrado I.Repino vardo dailės institutą. Daugiau, nei tris dešimtmečius dirbo Lietuvos kino studijoje dailininku-statytoju, dalyvavo kuriant geriausius to meto lietuviškus filmus:
 1978 – Nesėtų rugių žydėjimas, rež. Marijonas Giedrys
 1979 – Mažos mūsų nuodėmės, rež. Henrikas Šablevičius
 1981 – Amerikietiška tragedija, rež. Marijonas Giedrys
 1982 – Turtuolis, vargšas..., rež. Arūnas Žebriūnas
 1983 – Neapykantos pamokos, rež. Algimantas Maciulevičius
 1984 – Sūnus paklydėlis, rež. Marijonas Giedrys
 1986 – Visi prieš vieną, rež. Artūras Pozdniakovas
 1986 – Chameleono žaidimai, rež. Arūnas Žebriūnas
 1988 – Gyvenimas po klevu, rež. Kazimieras Musnickas
 1988 – Mėnulio pilnaties metas, rež. Arūnas Žebriūnas
 1992 – Marius, rež. Jonas Pakulis, Marijonas Giedrys.

Lietuvos dailininkai
Lietuvos scenografai
Ozo parkas

Ozo parkas – parkas šiaurinėje Vilniaus miesto dalyje, šalia „Siemens“ arenos ir „Ozo“ prekybos ir pramogų centro. Juo patogu naudotis šalia esančių naujų daugiabučių bei Šnipiškių, Baltupių, Jeruzalės, Žirmūnų, Šeškinės, Fabijoniškių mikrorajonų gyventojams. Parką administruoja Všį „Vilniaus miesto parkai“.

8,5 ha dydžio parkas atidarytas 2011 m. spalio mėn. pabaigoje. Šį parką ir poilsio zoną buvo įsipareigoję įkurti sporto arenos ir vandens parko statytojai. Naujajam parkui sutvarkyti 2,4 mln. Lt skyrė teritorijos plėtotojai – viešoji įstaiga „Ozo pramogos“.

Parko teritorijoje išsaugota čia dar nuo ledynmečio šalia gamtos objekto – Šeškinės ozo – susiformavusi ežerėlių sistema, buvusi senvagės teritorija. Tyvuliuoja keturi tvenkiniai, kuriuose yra natūralios sąlygos (kai kur palikti meldynai) gyventi vandens paukščiams. Parkas pritaikytas pėstiesiems, tėvams su vaikų vežimėliais ir neįgaliesiems, o dviračiais važinėti parko takeliais draudžiama, kaip ir žvejoti tvenkiniuose. Parko natūraliuose plotuose galima žaisti futbolą, kitus lauko žaidimus, laidyti aitvarus. Kuriant naująjį parką bent jau artimiausiu metu atsisakyta įrengti futbolo aikštelę ir teniso kortus.

Parko biologinė įvairovė 

Parke yra palikta nešienaujama ekologinė pieva, kurios gausiai žydinčiais augalais naudojasi įvairūs vabzdžiai (tarp jų ir bitės), gyvena smulkūs žinduoliai. Ši pieva svarbi ne tik lokaliai biologinei įvairovei, tačiau ir kaip edukologinė priemonė. Didelė augalų įvairovė šiame Ozo parko plote rodo besiformuojančią augalų bendriją bei neseniai vykusius intensyvius žemės kasimo darbus. Paprastasis ežeinis (Echium vulgare), bekvapis šunramunis (Tripleurospermum perforatum), baltažiedis ir geltonžiedis barkūnai (Melilotus albus, Melilotus officinalis) auga pakelių šlaituose ir kitokiame eroduotame dirvožemyje. Šie augalai pirmieji užima iškastus nederlingus paviršius. Subrandinę ir išbarstę sėklas bei pagerinę dirvožemį, jie užleidžia vietą labiau konkurencingoms rūšims. Laikui bėgant įsivyrauja daugiamečiai pievų augalai: dirvinė buožainė (Knautia arvensis), geltonžiedė liucerna (Medicago falcata), baltasis ir raudonasis dobilai (Trifolium repens, Trifolium pratense), siauralapis ir plaukuotasis gysločiai (Plantago lanceolata, Plantago media), mėlynžiedis vikis (Vicia cracca), pievinis pelėžirnis (Lathyrus pratensis), įvairios varpinės žolės. Tokioje pievoje galima stebėti ne tik žydinčias gėles, bet ir įvairiausius vabzdžius: skruzdėles, drugius, laumžirgius.

Šaltiniai 

Vilniaus parkai
Egidijus Stancikas

Egidijus Stancikas (g. 1966 m. Tauragėje) – lietuvių aktorius, kultūros vadybininkas.

Biografija 
1990 m. baigė aktorystės studijas LTSR Valstybinėje konservatorijoje, buvo A.Savickaitės, H.Vancevičiaus, S.Nosevičiūtės studentas. 2003 m. baigė magistrantūros studijas Kauno technologijos universiteto vadybos ir ekonomikos fakultete.

Nuo 1990 m. – Nacionalinio Kauno dramos teatro aktorius, o 2008 m. – šio teatro vadovas.

Vaidino J.Jurašo, J.Vaitkaus, I.Paliulytės, G.Padegimo režisuotuose spektakliuose., atliko Konstantino vaidmenį filme „Gyvenimas po klevu“ (rež. Kazimieras Musnickas, 1988 m., LTV), veda visuomeninius renginius, įvairias televizijos laidas.

Apdovanojimai 
 2003 m. – Prizas už geriausią festivalio vaidmenį spektaklyje „Ir reikia eiti“ (Valkos teatro festivalis Latvijoje)
 2005 m. – Publikos simpatijų diplomas už Varnos vaidmenį spektaklyje „Kiauliaganys“ (Vaikų teatro festivalis „Hanso Christiano Anderseno metai teatre“)
 2009 m. – Fortūnos diplomas už daktaro Janušo Korčako vaidmenį I. Paliulytės spektaklyje „Liūdnas Dievas“.

Šaltiniai 

Lietuvos aktoriai
Vilniaus intermodalinis terminalas

Vilniaus intermodalinis terminalas – konteinerinis logistikos geležinkelių terminalas Vilniaus rajone šalia Vaidotų geležinkelio stoties. Pirmasis Lietuvoje sausumos uostas.

Per metus terminalas pajėgus perkrauti iki 100 tūkstančių konteinerių (TEU). Talpa konteineriais – 1465 TEU. Terminalo tikslas – sumažinti krovininių automobilių transportą Vilniaus mieste, sumažinti Klaipėdos jūrų uosto apkrovą, pagreitinti prekių gabenimą iki Vilniaus.

2015 m. gegužės 26 d. terminalas oficialiai atidarytas. Atidarymo ceremonijoje dalyvavo premjeras Algirdas Butkevičius.

Šaltiniai

Nuorodos 
 Lietuvos intermodaliniai terminalai 

Logistika Lietuvoje
Vilniaus geležinkelio stotys
Kauno intermodalinis terminalas

Kauno intermodalinis terminalas – konteinerinis geležinkelių terminalas Kaune, šalia Palemono geležinkelio stoties. Antras pagal pajėgumą terminalas po Vilniaus intermodalinio terminalo.

Per metus terminalas pajėgus perkrauti iki 55 tūkstančių konteinerių (TEU). Talpa konteineriais – 1120 TEU. Terminalo tikslas – suteikti galimybę gabenti prekes geležinkeliais iš Vakarų Europos, nes terminalas pritaikytas krovinių perkrovimams vykdyti tarp 1435 mm ir 1520 mm pločio geležinkelio vėžių. Intermodalinis terminalas sujungtas geležinkeliu su Lenkija.

Šaltiniai

Nuorodos 
 Lietuvos intermodaliniai terminalai 

Logistika Lietuvoje
Geležinkelių transportas Kaune
Vokės geležinkelio stotis

Vokės geležinkelio stotis – geležinkelio stotis Trakų Vokėje, Vilniuje. Pusstotė tarp Lentvario ir Panerių geležinkelio stočių. Stotyje stoja priemiestiniai traukiniai iš Vilniaus į Kauną, Marcinkonis, Varėną, Trakus.

1979 m. stotyje „Vokė“ gyventojų surašymo metu buvo užfiksuota 17 gyventojų.

Šaltiniai 

Vilniaus geležinkelio stotys
Till Lindemann

Tilas Lindemanas (; g. 1963 m. sausio 4 d., Leipcige, VDR) – Vokietijos metalo grupės „Rammstein“ vokalistas, vadovas ir tekstų autorius.

Biografija 

T. Lindemanas gimė Leipcige. Jo tėvas buvo poetas, o motina – žurnalistė. Jis turi vieną seserį, kuri už jį šešeriais metais jaunesnė. Tėvas norėjo, kad Tilas taptų poetu. T. Lindemanas 2002 m. išleido eilėraščių knygą „Messer“ ('Peilis').

Būdamas 11 metų, T. Lindemanas pradėjo lankyti sporto mokyklą. Ketino dalyvauti 1980 m. olimpinėse žaidynėse Maskvoje, bet dėl traumų paliko sportą.

T. Lindemanas išsiskyręs, turi dvi dukteris – Nele ir Maria-Luiza.

Karjera 

T. Lindemano draugas Richard Kruspe seniai svajojo sukurti savo roko grupę ir T. Lindemanui pasiūlė dainuoti. T. Lindemanas nusistebėjo, kadangi galvojo negalintis dainuoti. Visgi nuo tada jis tapo nauju grupės „Rammstein“ vokalistu. Grupė yra išleidusi 7 studijinius albumus, 25 singlus ir 4 vaizdinius albumus.

Poezija 
 Lindemann, Till (2002). Messer [Peilis]. Frankfurt am Main: Eichborn. ISBN 3-8218-0927-2.
 Lindemann, Till (2013). In stillen Nächten [Tyliomis naktimis]. Köln: Kiepenheuer & Witsch. ISBN 978-3462045246.

Nuorodos 
 

Vokietijos dainininkai
Vokietijos metalo atlikėjai
Karoliniškių kraštovaizdžio draustinis

Karoliniškių kraštovaizdžio draustinis – valstybinės reikšmės saugoma gamtos teritorija Vilniaus miesto savivaldybėje, Neries dešiniajame krante, Karoliniškių mikrorajone (skiria nuo Žvėryno rytuose). Draustinio teritorija apaugusi Karoliniškių mišku, kuris pritaikytas miestiečių poilsinėms reikmėms. Nuo šlaitų atsiveria vaizdinga miesto ir Neries upės panorama.

Plikakalnio atodangos plotis – 100 m. Šiaurės rytuose auga ąžuolynas. Draustinio miške randami reti augalai – kalninė jonažolė, miškinė lelija, didžiažiedė rusmenė, žirnialapis vikis, ilgagalvis dobilas.

Istorija 

Įkurtas 1960 m. rugsėjo 27 d., siekiant apsaugoti vaizdingą statų Neries slėnio šlaitą su eroziniais raguvynais, Plikakalnio atodanga. XX a. aštuntojo dešimtmečio vid. per draustinį nutiesta Ivano Mičiurino gatvė.

Šaltiniai

Nuorodos 

 Karoliniškių kraštovaizdžio draustinio sutvarkymas 

Vilniaus saugomos teritorijos
Lietuvos kraštovaizdžio draustiniai
Karoliniškės
10 Great Songs

„10 Great Songs“ – amerikiečių roko grupės „Red Hot Chili Peppers“ geriausių dainų rinkinys, išleistas 2009 m. įrašų kompanijos „Capitol Records“. Albume esančios dainos yra iš pirmųjų roko grupės albumų. Dainų rinkinys buvo perleistas 2010 m. su pakeistu viršeliu.

Dainos 

2009 albumai
Red Hot Chili Peppers albumai
S. Daukanto atminimo ąžuolas

Simono Daukanto atminimo ąžuolas – atminimo ąžuolas Vilniuje, senamiestyje, pasodintas Lietuvos švietėjo S.Daukanto garbei. Tai paprastasis ąžuolas (Quercus robur), augantis S. Daukanto kieme prie Vilniaus universiteto Filologijos fakulteto. S. Daukanto atminimo ąžuolas nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas.

Istorija 

S. Daukanto ėjimas pėstute iš Žemaitijos į Vilnių buvo paminėtas ąžuoliuko pasodinimu – iš jo gimtinės. Tai parodo, kaip Daukantas norėjo mokytis Vilniaus universitete. Šis ąžuolas dabar puikuojasi Vilniaus universiteto kiemelyje. Jis pasodintas universiteto 400 metų sukakties proga, tačiau pirmasis neprigijo, teko persodinti Sirvydo kieme, o Daukanto kieme sodinti antrąjį. Tačiau neprigijo ir tas, vėl perkeltas į Sirvydo kiemą, kur abu jie auga puikiai. Tad dabar kieme augantis ąžuolas yra jau trečiasis.

Šaltiniai

Nuorodos 
 Saugomų teritorijų valstybės kadastras  
 S. Daukanto atminimo ąžuolas (vilniausgidas.lt) 
 S. Daukanto kiemas: anuomet ir dabar 

Vilniaus saugomos teritorijos
Östen Warnerbring

Östen Warnerbring (g. 1934 m. lapkričio 22 d. Malmėje – m. 2006 m. sausio 18 d. Gran Kanarijoje, Ispanijoje) buvo švedų dainininkas, muzikantas, kompozitorius ir dainų tekstų autorius. Karjerą pradėjo kaip džiazo muzikantas, bet vėliau buvo žinomas ir kaip populiariosios muzikos atlikėjas.

1967 metais „Eurovizijos“ dainų konkurse su daina „Som en dröm“ užėmė 8 vietą.

Diskografija 
 1965 – En gång i livet
 1966 – En röd blomma till en blond flicka
 1967 – Östen sjunger Edvard Persson
 1969 – Du gör livet till en sång
 1970 – Östen, Ernst-Hugo och Cornelis på Börsen
 1971 – Tio låtar och en soffa
 1972 – Sån é du, sån é jag
 1972 – Skåne
 1974 – Något om…
 1976 – Östen Warnerbring
 1977 – Östens smörrebröd
 1978 – Jag bor vid ett rastställe
 1978 – Jonglören
 1980 – Glenn Miller har störtat!
 1984 – Närmare
 1986 – Att stå på en scen
 1991 – Om himlen och Österlen
 1998 – Östens bästa (Kompiliacija)
 2001 – Musik vi minns (Kompiliacija)
 2003 – Piraten, Bombi Bitt och jag

Nuorodos 

 Östen Warnerbring svetainėje Internet Movie Database 

|-

Švedijos dainininkai
Švedijos atstovai Eurovizijoje
Jurgos Ivanauskaitės premija

Jurgos Ivanauskaitės premija – apdovanojimas, kurį 2008 m. įsteigė Jurgos Ivanauskaitės kūrybos paveldo centras ir leidykla „Tyto alba“. Premija teikiama kasmet, ne vyresniam nei 45 metų lietuvių autoriui (būdama 45-erių mirė pati Jurga Ivanauskaitė), per paskutiniuosius dvejus metus išleidusiam knygą, kurios turinys atitinka formuluotę „Už laisvą, atvirą ir drąsią kūrybinę raišką“. Antrą kartą tam pačiam autoriui premija neskiriama.

Laureatui įteikiamas diplomas, suvenyrinis drambliukas nuo J. Ivanauskaitės šeimos bei piniginė premija (mecenatė – leidykla „Tyto alba“).

Premijos laureatai

Šaltiniai 

 Jurgos Ivanauskaitės vardo premija

Nuorodos 

 2009-ųjų premija 
 2010-ųjų premija
 2011-ųjų premija 
 2012-ųjų premija
 2013-ųjų premija
 2014-ųjų premija
 2017-ųjų premija
 2019-ųjų premija
 2020-ųjų premija
 2021-ųjų premija
 2022-ųjų premija

Ivanauskaitės
Sereikiškių parko ąžuolas

Sereikiškių parko ąžuolas – seniausias ąžuolas Vilniuje, stūksantis senamiestyje, Sereikiškių parko pietiniame pakraštyje, ties įėjimu iš Šv. Brunono Bonifaco gatvės, netoli pėsčiųjų tilto per Vilnią. Jo amžius siekia 400 metų. Ąžuolas nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas.

Ąžuolo tvarkymas 

Rekonstruojant Vilniaus Bernardinų sodą, dar vadinamą Sereikiškių parku, 2012 m. rudenį seniausias sostinės ąžuolas pradėtas tvarkyti. Pasak specialistų komisijos, jam jau buvo būtina neatidėliotina pagalba, nes galėjo bet kada išvirsti. Dėl žmogaus ūkinės veiklos jis buvo praradęs apie 80 proc. savo šaknyno: kai buvo statoma transformatorinė, apkapotos ąžuolo šaknys. Ąžuolas ėmė svirti, tapo pavojingu praeiviams, nes pro jį veda vienas iš pagrindinių lankytojų srautų į Bernardinų sodą. Remiantis tarptautine praktika, nuspręsta formuoti stuobrį. Buvo pjaunamos didelės medžio šakos, tikintis, kad taip galiūno laja palengvės apie 20 tonų. Ąžuolo būklę stengtasi stabilizuoti ir išvalant ankstesniais metais užkamšytas ar kitaip užplombuotas kamieno dreves.

Iš Sereikiškių parko ąžuolo palikus „gyvąją skulptūrą“, joje nors ir menkai, bet irgi vyks medžiagų apytaka, žaliuos menkos naujai išaugusios šakelės. Iš jo anksčiau surinktų ir pasėtų gilių tikimasi išauginti naujų ąžuoliukų.

Duomenys 

 Medžio rūšis: paprastasis ąžuolas (Quercus robur)
 Kamieno apimtis: apie 5 m
 Amžius: virš 400 metų

Šaltiniai

Nuorodos 

 Saugomų teritorijų valstybės kadastras  
 Seniausias Vilniaus ąžuolas (arboristai.lt)

Vilniaus saugomos teritorijos
Plikakalnio atodanga

Plikakalnio atodanga – atodanga Vilniuje, Lazdynų mikrorajone. Tai antroji pagal aukštį (58 m) Lietuvoje atodanga, susidariusi Vilniaus miesto teritorijoje, miškingame dešiniajame Neries krante priešais Vingio parką.

LR Aplinkos apsaugos departamentas 1992 m. kovo 23 d. atodangą paskelbė valstybės saugoma. 2000 m. kovo 20 d. paskelbta geologiniu gamtos paminklu.

Plikakalnio atodanga yra bene labiausiai keliautojus viliojantis objektas Karoliniškių kraštovaizdžio draustinyje. Skardžio viršuje įrengta apžvalgos aikštelė, kur galima pasigrožėti nuo atodangos atsiveriančia puikia miesto panorama. Gerai matyti 162 ha užimantis Vingio parkas, jo žalumoje išryškėja baltas estrados puslankis. Netoliese matosi stadiono ir Vilniaus universiteto Botanikos sodo kontūrai. Kairėje matyti dvi upės srovę skiriančios salos, ties jomis šiame slėnio šlaite – Karoliniškių griova, dešinėje – parodų centras „Litexpo“. Pavasarį skardžio šlaitus dengia mėlynas žibučių kilimas.

Atodangos tvarkymas 

Pasitelkus Europos Sąjungos paramą, Lietuvoje iš Europos regioninės plėtros fondo finansuojamas projektas „Saugomų teritorijų tvarkymas (II etapas)”, kurio vienas iš vykdomo projekto veiklų yra paveldo objekto – Plikakalnio atodangos tvarkymo darbai. Projekto įgyvendinimo metu išmontuota susidėvėjusi įranga, atnaujintas dekoratyvusis medinis stulpas, atlikti kraštovaizdžio formavimo kirtimai, teritorijos valymo darbai, pastatyta nauja apžvalgos aikštelė ir apžvalgos pakyla, įrengti informaciniai stendai, įrengtos informacinės nuorodos bei ženklai, įrengti dviračių stovai, suoliukai, nuovažos žmonėms su negalia.

Duomenys 

 Plotas: 2,301 ha
 Ilgis: 650 m
 Aukštis: 58 m

Šaltiniai

Nuorodos 

 Saugomų teritorijų valstybės kadastras  
 Panorama nuo Plikakalnio atodandgos 
 Plikakalnio atodandgos vaizdai žiemą

Vilniaus saugomos teritorijos
Vilniaus getas (filmas)

Vilniaus getas – 2006 m. Lietuvos kino studijoje kartu su „Dragon Cine Venture Image Entertainment“ sukurtas istorinis filmas.

Siužetas 
Tai – fatališkos meilės ir baisios neapykantos istorija. Veiksmas vyksta Vilniaus gete Antrojo pasaulinio karo metais (1942–1943 m.). Nacių karininkas Kitelis, pats buvęs aktorius ir džiazo muzikantas, įsimyli žydaitę dainininkę Chają ir dėl jos gete padeda įkurti teatrą.

Filmas sukurtas, remiantis realiais įvykiais, jame atskleidžiamas tragiškas žydų likimas hitlerinės Vokietijos okupuotame krašte.

2007 m. filmas nominuotas „Geriausio NVS ir Baltijos šalių filmų“ kategorijoje Rusijos Kino akademijos rengiamoje NIKA apdovanojimų ceremonijoje.

Kūrybinė grupė 
 Scenarijaus autorius – Džošua Sobolis
 Režisierius – Audrius Juzėnas
 Operatorius – Andresas Hoferis
 Dailininkė – Eglė Kvintienė
 Kompozitorius – Anatolijus Šenderovas
 Prodiuseriai – Gintautas Dailida, Fizas Kleichnas, Kęstutis Petrulis.

Vaidina 
 Heino Ferchas – Jakobas Hensas
 Erika Marozsan – Chaja
 Sebastianas Hulkas – Kitelis, vokiečių karininkas
 Andrius Žebrauskas – Srulikas, lėlininkas
 Vytautas Šapranauskas – Vaiskopfas, siuvėjas
 Margarita Žiemelytė – Lina, aktorė
 Alvydas Šlepikas – Krukas
 Jorgas Lamprechtas – Disleris
 Adrija Čepaitė – Uma
 Darius Meškauskas – Erntgenas, karininkas
 Jurgis Damaševičius – Timanas
 Eimutis Kvoščiauskas – Tana
 Kristina Mauruševičiūtė – Judita
 Sigitas Račkys – Kalmanas
 Vilma Raubaitė – Liuba
 Evaldas Jaras – Jankelis
 Mantas Vaitiekūnas – Janošas
 Nelė Savičenko – gydytoja Sonia
 Algirdas Dainavičius – Geršteinas
 Daiva Stubraitė – Ela
Kristina Skokova - Teatro šokėja
 taip pat Valentinas Kirejevas, Vytautas Grigolis, Jurga Drabatienė, Leokadija Dabužinskaitė, Vaida Grigaitytė, Ieva Šimukauskienė, Arvydas Dapšys, Ksenija Orlova, Gražina Urbonaitė, Laura Mekytė, Brigita Arsobaitė, Olga Koržikova, Asta Baukutė ir kiti.

Šaltiniai 

2006 filmai
Istoriniai filmai
Lietuvos filmai
Vilniaus taboras

Vilniaus (Kirtimų) taboras – čigonų (romų) taboras, kuris buvo įsikūręs Vilniaus pietiniame pakraštyje, Naujininkų seniūnijoje, Kirtimų mikrorajone. Tai buvo didžiausias ir seniausias Lietuvos taboras, didžiausios čigonų koncentracijos vieta Baltijos šalyse.

Istorija 

Taborą sudarė trys dalys – Aukštutinis (Viršutinis) taboras, kuris buvo įsikūręs Čigonų gatvėje, Užusienio miško apsuptyje, Žemutinis (Apatinis) taboras, kuris buvo įsikūręs Meistrų gatvės gale, prie geležinkelio atšakos ir  kitapus Vilniaus–Lydos geležinkelio esantis Rodūnios kelio taboras. Aukštutinis taboras susidarė apie 1956 m., priėmus sėslumo įstatymus; jame gyveno leči romai – vietiniai Lietuvos ir Lenkijos romai. Žemutiniame tabore gyveno kotliarai, apie 1947 m. atsikraustę iš Moldavijos. Greta stovi Kirtimų geležinkelio stotis, atvyksta 3 ir 4 maršrutų autobusai.

Tabore 2016 m. buvo apie 80 gyvenamųjų būstų. Seniau jų skaičius siekė apie 100. Visi jie pastatyti nelegaliai. Vienintelis legalus namas buvo mūrinis daugiabutis Žemutiniame tabore. 2005 m. ten buvo registruota 511 žmonių. Taboras pasižymėjo skurdžiomis gyvenimo sąlygomis, garsėjo kaip prekybos narkotikais (heroinu) centras. Aukštutinis taboras buvo tvarkingesnis, ten gyvenantys čigonai buvo katalikai. Dalis namų turėjo elektrą, veikė palydovinė televizija. Žemutinis taboras, kuriame gyveno čigonai stačiatikiai, buvo skurdesnis, sudarytas iš keliolikos trobesių.

2020 m. taboras panaikintas. Dalis teritorijos bus skirta sandėliavimui, logistikai, o likusi išliks valstybiniu mišku.

Šaltiniai 

Vilnius
Čigonai
Yitzhak Arad

Ichakas Aradas (1926 m. lapkričio 11 d. Švenčionyse, Antrojoje Lenkijos Respublikoje – 2021 m. gegužės 6 d.) – žydų istorikas, Izraelio karininkas, sovietinis partizanas.

Biografija 
Gimė 1926 m. lapkričio 11 d. Švenčionyse kaip Ichakas Rudnickis. Jaunystėje priklausė vietos sionistų judėjimui Ha-No’ar ha-Tsiyyoni. Naciams okupavus Lietuvą buvo išvežtas į Vilniaus getą, kur 1942–1944 m. dalyvavo pogrindinėje rezistentinėje veikloje. 1943 m. vasarį pabėgo iš geto ir prisijungė prie sovietinių partizanų veikusių Naročiaus apylinkėse. Kartu su sovietiniais partizanais ir NKVD dalyvavo Tigro rinktinės sunaikinime. Savo 1979 m. išleistoje knygoje Partizanas I. Aradas aprašo 1944 m. vykdytą reidą į Girdėnų kaimą. Autorius teigė, jog neva kaimo gyventojai ginklais aprūpino nacistus ir patys ugnimi pasitiko į kaimą atvykstančius partizanus. Todėl komunistiniai partizanai esą nusprendė sudeginti kaimą. 1945 m. gruodį slapčia išvyko į Palestiną. Tarnavo Izraelio ginkluotosiose pajėgose, turėjo brigados generolo laipsnį, 1972 m. išėjo į pensiją. 1972–1993 m. buvo Jad Vašem Holokausto istorijos muziejaus vadovas.

2007 m. birželį Lietuvos teisėsaugininkai paprašė Izraelio galimybės apklausti I. Aradą dėl jo galimai įvykdytų karo nusikaltimų. Izraelis uždraudė I. Aradui duoti parodymus. 2008 m. rugsėjį byla nutraukta dėl įrodymų trūkumo.

Savo knygoje jis daugelyje vietų aprašė komunistų nusikaltimus prieš lietuvius ir lenkus, kuriuose pats dalyvavo.

Darbai 
 The partisan : from the Valley of Death to Mount Zion (1979)
 Ghetto in flames : the struggle and destruction of the Jews in Vilna in the Holocaust (1980)
 Belzec, Sobibor, Treblinka : the Operation Reinhard death camps (1987) 
 In the Shadow of the Red Banner (2010), Gefen Publishing House. 
 Documents on the Holocaust: selected sources on the destruction of the Jews of Germany and Austria, Poland, and the Soviet Union (1982)
 The Einsatzgruppen reports: selections from the dispatches of the Nazi Death Squads’ campaign against the Jews July 1941-January 1943 (1989)
 Pictorial History of the Holocaust (1990)
 Ponary diary, 1941-1943 : a bystander’s account of a mass murder (2005)

Nuorodos 
 Yitzhak Arad: Lithuania wants to grill top Israeli historian over war crimes
 Lithuania drops war crimes probe of Israeli historian
 An Interview with Yitzhak Arad From Voices from the Holocaust
 Part of the pre-trial investigation in respect of crimes committed by the Soviet partisan squad during the WWII and related to Yizthak Arad was closed 
 Lithuanian-Israeli row brewing over WW2 killings

Šaltiniai 

Sionistai
Izraelio asmenybės
Stribai
Prezidentūros rūmų parko ąžuolai

Prezidentūros rūmų parko ąžuolai – Vilniuje, Lietuvos Respublikos prezidentūros rūmų parke stūksanti devynių šimtamečių ąžuolų grupė.

Ąžuolai auga 12 arų plote, rytinėje prezidentūros pusėje, ties Totorių ir Liejyklos gatvių kampu. Paskelbti Vilniaus miesto savivaldybės saugomu botaniniu gamtos paveldo objektu.

Istorija 
Prezidentūros rūmų parkas pirmą kartą rašytiniuose šaltiniuose paminėtas 1387 m. Jogailos rašte ir yra vienas seniausių Vilniuje. Ilgai buvusiam barokinio stiliaus parkui 1816 m. pagal architekto Žozefo Pusje projektą buvo suteikta gamtovaizdinė struktūra, kurios didelė dalis yra išlikusi iki šių dienų. Nors XX a. parkas buvo atnaujintas, jame tebėra devyni senieji ąžuolai, taip pat ir dalis senųjų liepų.

Šaltiniai

Nuorodos 
 Saugomų teritorijų valstybės kadastras  

Vilniaus saugomos teritorijos
Kaštonų ratas Pilių parke

Kaštonų ratas Pilių parke – Vilniuje, Gedimino pilies kalno papėdės pietvakarių pusėje Pilių parke ratu auganti medžių grupė, kurią sudaro 35 kaštonai. Kaštonų grupė auga 16 arų plote, dviem ratais supdama čia stovintį apleistą prekybos paviljoną (kavinę) „Rotondą“, pastatytą 1956 m. (aut. Gediminas Valiuškis), kadaise vilniečių populiarią vasaros kavinę. Į šį ratą sueina keli parko takai.

Kaštonų ratas Vilniaus miesto savivaldybės saugomu botaniniu gamtos paveldo objektu paskelbtas Vilniaus miesto tarybos 1996 m. gegužės 29 d. sprendimu Nr. 129.

Kaštonų rato likimas 

2015 m., vykdant „Rotondos“ atkūrimo darbus, kaštonų ratą ruošiamasi išretinti, išpjaunant nereikalingus, pasenusius ir paliegusius medžius. Vilniaus savivaldybė gelbėti medžių ar vietoje nukirstų sodinti naujų neketina, o Vilniaus pilių valstybinio kultūrinio rezervato direkcijos nuomone, ši parko dalis yra per tamsi – dėl tankaus apsodinimo neprasiskverbia saulės šviesa. Tuo tarpu arboristo teigimu dauguma medžių yra sveiki ir išsaugotini.

Šaltiniai

Nuorodos 

Vilniaus saugomos teritorijos
Valakampių atodanga

Valakampių atodanga – atodanga Vilniaus šiaurinėje dalyje, Valakampių mikrorajone, miškingame dešiniajame Neries krante (priešingoje pusėje – Žirmūnai). Atodanga susiformavusi beveik pusiaukelėje tarp Valakampių tilto ir 1–ojo Valakampių paplūdimio (arčiau pastarojo), 0,25 km į pietus nuo Vaidilutės ir Lizdeikos gatvių sankryžos.

Valakampių atodanga Vilniaus miesto savivaldybės saugomu geologiniu gamtos paveldo objektu paskelbta Vilniaus miesto tarybos 1996 m. gegužės 29 d. sprendimu Nr. 129.

Gamtinės vertybės 

Valakampiuose atodangos apatinėje dalyje yra Snaigupėlės tarpledynmečio gitijos 3-4 metrų sluoksnis. Tai buvo respublikinės reikšmės geologinis paminklas, dabar – savivaldybės saugomas objektas. Užima 0,023 ha plotą.

Šaltiniai

Nuorodos 

 Saugomų teritorijų valstybės kadastras  

Vilniaus saugomos teritorijos